Dotačná komisia

Zápisnica  zo zasadnutia Dotačnej  komisie zo dňa  25. 05. 2020

Prítomní:  
členovia komisie: 
Ing. Monika Ďurajková, PaedDr. Mária Barancová, Mgr. Boris Čechvala, Nikolaj Gečevský,
Ing. Marcela Kulifajová, Mgr. ET Mgr. Marek Machata, Ing. Martin Patoprstý, Silvia Pilková, Mgr. Michal Vicáň,  Ing. arch. Lucia Štasselová

Neprítomný: -

zapisovateľka:
Beata Tomášová

Program:

1.	Otvorenie
2.	Zápisnica z 18. 05. 2020 (zapracované zmeny v zápisnici)
3.	Hodnotenie Rozvojových a Komunitných dotácií pre rok 2020
4.	Rôzne
5.	Záver

K  bodu 1:  
Otvorenie___________________________________________________________________
Rokovanie komisie viedla predsedníčka Dotačnej komisie (ďalej len DK) Ing. Ďurajková. 
Na úvod privítala členov komisie a následne si členovia DK odsúhlasili program. Predsedníčka poprosila členov komisie o dochvíľnosť.

K  bodu 2:  
Zápisnica z 18.05.2020 (zapracované zmeny v zápisnici)____________________________
P. Vicáň požiadal o preformulovanie vety v zápisnici: „P. Vicáň navrhol hodnotiť žiadosti bez prideľovania bodov vzhľadom na krátkosť času a navrhol na ďalšom zasadnutí komisie hlasovať o jednotlivých žiadostiach zvlášť každým členom komisie. „ na P. Vicáň navrhol z dôvodu zrýchlenia a zefektívnenia času hodnotiť projekty formou hlasovania členov DK s cieľom rýchleho ukončenia procesu hodnotenia.“

Tajomníčka DK zapracovala pripomienky p. Vicáňa a zápisnicu následne podpísali všetci členovia DK. 

Predsedníčka komisie v tomto bode navrhla uznesenie:

Uznesenie: 
	DK súhlasí, aby v zápisniciach zo zasadnutí DK pri hlasovaniach, okrem hlasovaní o schválení, resp. neschválení žiadostí o dotácie, bolo zaznamenané, kto ako  hlasoval.

Predsedníčka doplnila, že menovité zaznamenanie hlasovania bude len v prípade, ak aspoň jeden z členov komisie hlasoval inak.

Hlasovanie:            za:  10
                           proti:    0
                     zdržal sa:   0

K bodu 3:
Hodnotenie Rozvojových a Komunitných dotácií pre rok 2020______________________

Predsedníčka DK pripomenula informáciu o sumách pre dotácie pre rok 2020:

- suma na prideľovanie dotácií pre rok 2020 je v celkovej sume 253 398 EUR
- suma na prideľovanie Komunitných dotácií pre rok 2020 je v sume 177 379 EUR
- suma na prideľovanie Rozvojových dotácií pre rok 2020 je v sume 76 019 EUR.	

Taktiež zdôraznila informáciu o špecifických prioritách, ktoré sú v zmysle výzvy na Komunitné dotácie v roku 2020 intenzívnejšie podporované:

1.	Ochrana a podpora skvalitňovania životného prostredia
2.	Podpora kvality života seniorov
3.	Podpora krúžkovej činnosti, školských a mimoškolských aktivít detí a mládeže.

Tajomníčka informovala členov komisie o počte prijatých žiadostí.
Komunitné dotácie
•	83 prijatých žiadostí 
•	10 žiadostí bolo vyradených z posudzovania (1 žiadosť bola vyradená z dôvodu podania žiadosti po termíne a 9 žiadostí nesplnilo oznamovaciu povinnosť vyplývajúcu zo zákona o registri mimovládnych organizácií)
•	73 žiadostí spĺňa kritériá na hodnotenie a boli posunuté do hodnotiaceho procesu.

Rozvojové dotácie
•	16 prijatých žiadostí
•	1 žiadosť bola vyradená z posudzovania z dôvodu podania žiadosti po termíne
•	15 žiadostí spĺňa kritériá na hodnotenie a boli posunuté do hodnotiaceho procesu.

Následne predsedníčka DK navrhla postup schvaľovania a hlasovania o dotáciách.
Návrh bol: rozdelenie hodnotenia na Rozvojové a Komunitné dotácie. Začne sa s Rozvojovými dotáciami.

Návrh postupu hodnotenia RD:
1.	DK si prejde najprv Rozvojové  dotácie, každý člen komisie môže dať pripomienky a návrhy na úpravu rozpočtu, o ktorých sa bude hlasovať, DK si všetky projekty prejde  a na konci tabuľky uvidí predbežne schválenú sumu.
2.	Následne sa vyhodnotia žiadosti o Komunitné dotácie v zmysle postupu nižšie a uvidí sa celková predbežne schválená suma na dotácie.
3.	V prípade, že celková predbežne schválená suma na dotácie bude oscilovať okolo polovice celkovej sumy na dotácie,  za každý projekt zahlasuje každý člen DK. Hlasovanie o rozpočte, ako aj projektoch sa zapíše do prehľadnej tabuľky, ktorú členovia DK po zasadnutí DK podpíšu. Tabuľka bude ako podklad pre interný záznam z komisie, ktorý nebude súčasťou zápisnice a bude slúžiť len pre interné účely DK.

Návrh postupu hodnotenia KD:
1.	DK si prejde Komunitné dotácie a v prvom kole vyradí žiadosti, ktoré sú rizikové 
z pohľadu organizácie vzhľadom na COVID 19 a taktiež vyradí tie žiadosti, ktoré sa nestíhajú zorganizovať. Každý člen DK vyjadrí súhlas s vyradením týchto žiadostí hlasovaním.
2.	DK si prejde zostávajúce žiadosti o Komunitné dotácie, pričom za každý projekt každý člen DK zahlasuje. V prípade, že sa projekt schváli, každý člen komisie môže dať pripomienky a návrhy na úpravu rozpočtu, pričom za tieto úpravy rozpočtu, ako aj celkovú schválenú sumu, sa bude hlasovať.
3.	Hlasovanie sa zapíše do prehľadnej tabuľky, ktorú členovia DK po zasadnutí DK podpíšu. Tabuľka bude ako podklad pre interný záznam z komisie, ktorý nebude súčasťou zápisnice a bude slúžiť len pre interné účely DK.

Hlasovanie:            za:  10
                           proti:    0
                     zdržal sa:   0

Členovia DK pristúpili k hodnoteniu Rozvojových dotácií a následne k hodnoteniu aj Komunitných dotácií.

Po hodnotení Komunitnej dotácie č. 29 OZ BchZ sa pani Kulifajová a pani Štasselová ospravedlnili a zo zasadnutia o 14:00 h. odišli. Pani predsedníčka dala hlasovať o pokračovaní v hodnotení žiadostí.

Hlasovanie:            za:  8
                           proti:   0
                     zdržal sa:  0

Ostatní členovia pokračovali v hodnotení do 15:15 h. Následne o odchod požiadala pani Barancová, pán Gečevský a p. Patoprstý. Komisia nebola ďalej uznášania schopná a pani predsedníčka preto navrhla pokračovať v hodnotení žiadostí iný deň.

Pani predsedníčka dala hlasovať o ďalšom stretnutí v stredu 27.5.2020.

Hlasovanie:            za:  8
                           proti:   0
                     zdržal sa:  0

K bodu 4:
Rôzne______________________________________________________________________
DK bude pokračovať v hodnotení dotácií v stredu 27. 05.2020 o 10:00 h. 

K bodu 6:
Záver______________________________________________________________________
Predsedníčka DK poďakovala všetkým za účasť a ukončila zasadnutie DK. Najbližšie pracovné stretnutie DK bude 27.05.2020 (stredu) o 10.00 h. v zasadačke B2 na MÚ Ružinov, kedy DK bude pokračovať v hodnotení.

V Bratislave dňa   01. 06. 2020

Ing. Monika Ďurajková, v.r.

PaedDr. Mária Barancová, v.r.

Mgr. Boris Čechvala, v.r.

Ing. Marcela Kulifajová,  v.r.

Mgr. ET Mgr. Marek Machata v.r.

Ing. Martin Patoprstý,  v.r.

Silvia Pilková,  v.r.

Mgr. Michal Vicáň, v.r.

Nikolaj Gečevský,  v.r.

Ing. arch. Lucia Štasselová,  v.r.